Сирушо эксперименттар ярата, уның йырҙарында соул, R&B, рop, фолк музыка жанрҙары дудук, зурна, дхол әрмән музыка ҡоралдары оҙатыуында башҡарыла. Йырсы 2005 йылда донъяның 30-ҙан ашыу илендә: Канада, Швеция, Кипр, Италия, Белоруссия, Бөйөк британия, Израиль, Украина, Мальта, АҠШ, Франция, Бельгия, Греция, Сербия, Германия, Ливан, Мысыр, Грузия, Рәсәй, Иордан, Төркиә, Сүриә, Иран, Польша һәм башҡа илдәрҙә концерттар менән сығыш яһай.